A Traunsfoamatoa oda kuaz Trafo (dt.: Transformator) bsteht aus zwoa Spuin, de mit an Eisnkean mitaranaund vabundn san. Des hod den Sinn, dassd de Eigaungsspaunnung auf a aundre Spaunnung traunsfoamian kaunst. Wosd fiara Spaunnung dassd ausse kriagst, hängt vom Vähöötnis vo de Windungan vo de beidn Spuin oh. Waunst zan Beispü a Windungsvahöötnis vo 20 zua 1 hosd, nocha wiad a Eigaungsspaunnung vo 240 Volt in a Ausgaungsspaunnung vo 12 Volt owetraunsfoamiat.